অ্যান্টি র‍্যাবিশ ভ্যাকসিন মান মামলায় মন্ত্রকে আবেদনে সুপ্রিম সম্মতি

নয়াদিল্লি: অ্যান্টি র‍্যাবিশ ভ্যাকসিনের (Anti Rabies Vaccine)মান নিয়ে প্রশ্ন সম্বলিত মামলার নিষ্পত্তি। কেন্দ্রের স্বাস্থ্য ও পরিবার কল্যাণ মন্ত্রকে (Ministry of Health and Family Welfare) আবেদন করার নির্দেশ সুপ্রিম কোর্টের (Supreme Court)।

কুকুরে (Dog) কামড়ালে প্রতিষেধক হিসাবে প্রচলিত ইন্ট্রা ডারমাল রাবিশ ভ্যাকসিন ছাড়াও কুকুরে এই রোগের সংক্রমণ আটকানোয় ব্যবহৃত ভ্যাকসিন সম্পর্কে সমীক্ষার দাবিতে জনস্বার্থ মামলা (Public interest litigation)দায়ের হয়।

এই আবেদনের ভিত্তিতে বিশেষজ্ঞ কমিটির গঠনের দাবি জানানো হয়। কারণ কুকুরে কামড়ানোর পর এমন ভ্যাকসিন নেওয়ার পরেও বহু নাগরিকের মৃত্যু। চিকিৎসার মান ছাড়াও এমন ভ্যাকসিনের কার্যকারিতা নিয়ে প্রশ্ন।

আরও পড়ুন: ফের ভূমিকম্প! আচমকা কেঁপে উঠল শহর, আহত অন্তত ২৭

মানুষের জন্য এই ভ্যাকসিন তৈরির প্রক্রিয়া অত্যন্ত জটিল। সেটি তৈরি এবং পরীক্ষার জন্য অন্তত চার মাস সময় প্রয়োজন।

কিন্তু এমন উদাহরণ রয়েছে, যেখানে তৈরি হওয়ার ১৪ দিনের মধ্যে রাজ্যগুলি তা ব্যবহার করছে। ফলে সেগুলির প্রয়োজনীয় মান পরীক্ষা হচ্ছে না বলে অভিযোগ।

যে কারণে ভারতে কুকুরের কামড়ে মৃত্যুর সংখ্যা সর্বাধিক। যদিও এই ব্যধি নিরাময়যোগ্য।

অন্যদিকে খোলা বাজারে যে ভ্যাকসিন মেলে, তার দাম কম বেশি ৭৫০০ টাকা। যা সাধারণ মানুষের ক্রয় ক্ষমতার বাইরে। সওয়াল মামলাকারীর।

এই প্রসঙ্গে আদালতের কিছু করার নেই। একথা জানিয়ে আবেদনকারী কেরালা প্রবাসী অ্যাসোসিয়েশনকে স্বাস্থ্য ও পরিবার কল্যাণ মন্ত্রকের কাছে স্মারকলিপি দেওয়ার ছাড়পত্র।